PARLAMENTUL ROMÂNIEI

CAMERA DEPUTAŢILOR
Comisia  pentru  cultură, arte, mijloace de informare în masă

R A P O R T

asupra propunerii legislative pentru modificarea şi completarea Legii nr. 35/1994 privind timbrul literar, cinematografic, teatral, muzical şi al artelor plastice


Propunerea legislativă pentru modificarea şi completarea Legii nr. 35/1994 privind timbrul literar, cinematografic, teatral, muzical şi al artelor plastice a fost transmisă cu adresa nr. 152/17 iunie 2002, Comisia fiind sesizată în fond. Propunerea legislativ a fost trimisă spre avizare Comisiei pentru buget, finanţe şi bănci şi Comisiei juridice, de disciplină şi imunităţi – de la aceasta din urmă, Comisia neprimind avizul, până la încheierea dezbaterilor. În redactarea raportului, Comisia a ţinut cont de avizele emise de Comisia pentru buget, finanţe şi bănci şi de Consiliul Legislativ, precum şi de Punctul de vedere al Guvernului.

Propunerea legislativă pentru modificarea şi completarea Legii nr. 35/1994 privind timbrul literar, cinematografic, teatral, muzical şi al artelor plastice face parte din categoria legilor ordinare.

Propunerea legislativă a fost dezbătută în şedinţele din 3 şi 4 septembrie 2002.

La lucrările Comisiei au fost prezenţi 19 deputaţi, din totalul de 20 de membri ai Comisiei. Raportul Comisiei a fost adoptat cu unanimitatea voturilor celor prezenţi. 

În urma dezbaterii, Comisia propune respingerea propunerii legislative pentru modificarea şi completarea Legii nr. 35/1994 privind timbrul literar, cinematografic, teatral, muzical şi al artelor plastice.

 Decizia Comisiei este motivată de faptul că Legea nr. 35/1994 este concepută de legiuitor pentru stimularea creatorilor din domeniile prevăzute de lege, ca atare producătorii pot deveni beneficiari ai prevederilor acesteia numai în cazul în care ei devin creatori şi sunt constituiţi sau sunt membrii ai unor organizaţii de creatori.

Pentru această situaţie legea este acoperitoare, iar pentru situaţia producătorilor care nu sunt creatori nu se justifică aplicarea ei.

